
REPUBLIKA HRVATSKA 
Trgovački sud u Zagrebu
Zagreb, Amruševa 2/II desno p.p.432
									  
REPUBLIKA   HRVATSKA 

  R J E Š E N J E

	Trgovački sud u Zagrebu po sucu Josipu Biliću, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom  STYROTHERM d.o.o., Stupničke Šipkovine 3, Donji Stupnik, OIB: 55985296493, dana 8. studenog 2017.

r i j e š i o   j e 

Obustavlja se skraćeni stečajni postupak nad dužnikom STYROTHERM d.o.o., Stupničke Šipkovine 3, Donji Stupnik, OIB: 55985296493. 

Obrazloženje

Financijska agencija podnijela je, na temelju odredbe čl. 444. st. 1. Stečajnog zakona (“Narodne novine” broj 71/15, dalje: SZ), zahtjev za provedbu skraćenog stečajnog postupka nad dužnikom STYROTHERM d.o.o., Stupničke Šipkovine 3, Donji Stupnik, OIB: 55985296493.

	Dužnik je podneskom od dana 6. studenog 2017. dostavio popis imovine i obaveza dužnika iz kojega proizlazi da dužnik ima novčana potraživanja u iznosu od 920.833,37 kn, te da u imovini ima i dva vozila i to putničko vozilo Passat 2,0 TDI, 2007. godište reg. oznake ZG483EK, broj šasije WVWZZZ3CZ8P001992, i vozilo Passat CC TDI, 2008 godište, reg. oznake ZG7854DV, broj šasije: WVWZZZ3CZ9E517055.

	Prema odredbi čl. 431. st. 1. SZ-a ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U slučaju iz stavka 1. ovoga članka sud će po službenoj dužnosti donijeti rješenje o otvaranju i zaključenju skraćenoga stečajnog postupka. Odredbe članaka 132. i 133. te članaka 286. - 292. ovoga Zakona primijenit će se na odgovarajući način (stavak 2).

	Nadalje, odredbom čl. 433. SZ-a propisano je da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe članka 431. ovoga Zakona, sud će obustaviti skraćeni stečajni postupak i odgovarajućom primjenom općih odredbi stečajnoga postupka ovoga Zakona donijeti rješenje o pokretanju prethodnoga postupka odnosno otvaranju stečajnoga postupka.
	Prema ocjeni suda, dužnik ima imovinu dostatnu za namirenje predvidivih troškova stečajnoga postupka Slijedom navedenog, sud je na temelju odredbe čl. 433. SZ-a riješio kao u izreci.

Skreće se pozornost kako će sud, po pravomoćnosti ovog rješenja, odgovarajućom primjenom općih odredbi stečajnoga postupka propisanih Stečajnim zakonom donijeti rješenje o pokretanju prethodnoga postupka odnosno otvaranju stečajnoga postupka.
			
Zagreb, 8. studenog 2017.
               Sudac:
  Josip Bilić v.r.

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH koja se podnosi u roku od 8 dana ovome sudu u 3 primjerka.  

Za točnost otpravka
ovlašteni službenik:
Irena Benko

